Shimoliy Koreya AQSh bilan hibsda saqlanayotgan amerikaliklarni muhokama etishdan bosh tortdi

Hozir Shimoliy Koreyada qo‘lga olingan amerikaliklar masalasini muhokama qilish mavridi emas. Bu haqda KXDR tashqi ishlar vazirligiga tayanib, Koreya markaziy telegraf agentligi ma’lum qildi, deya xabar beradi “Gazeta.ru”.

Mamlakat TIV vakili shu tariqa AQSh norasmiy kanallar orqali Shimoliy Koreya diplomatlari bilan Pxenyan tutib turgan amerikaliklarni ozod qilishni muhokama etayotgani haqidagi OAV xabarlariga izoh berdi.
Agentlikka ko‘ra, ayni paytda KXDR rasmiylari 3 nafar AQSh fuqarosini hibsda saqlamoqda.